ရှင်းဆယ်ကျောင်း

ရှင်းဆယ်ကျောင်း (၂၉ ဇူလိုင် ၁၉၉၀ မွေး)သည် တောင်ကိုရီးယား အဆိုတော်၊ သရုပ်ဆောင်နှင့် မော်ဒယ် ဖြစ်သည်။ သူသည် ကလေးသရုပ်ဆောင်ဘဝမှ စတင်ခဲ့ပြီး၊ ၂၀၀၉ တွင် အိမ်ခေါင်ထိ မြင့်မြင့်ကန်ဟူသော ဇာတ်လမ်းဖြင့် ထိုးဖောက်အောင်မြင်မှု ရသည်။ မျက်ကွယ် (၂၀၁၁)၊ R2B: Return to Base (2012) နှင့် တက်ဇာ၊ ပုန်းကွယ်နေသောကတ် (၂၀၁၄) စသော ရုပ်ရှင်ကားများတွင် ပါဝင် သရုပ်ဆောင်သကဲ့သို့ ရုပ်သံဇာတ်လမ်းတွဲများ ဖြစ်သော အမြစ်တွယ်သစ်ပင် (၂၀၁၁)၊ အနံ့မြင်သောကောင်မလေး (၂၀၁၅)၊ နဂါးပျံခြောက်ကောင် (၂၀၁၅-၂၀၁၆) နှင့် ရေနတ်ဘုရား၏ သတို့သမီး (၂၀၁၇)၊ အနက်ရောင်သူရဲကောင်း (၂၀၁၇-၂၀၁၈) တို့တွင်လည်း ပါဝင်ထားသည်။ 

ဖော့ဘ်မဂ္ဂဇင်းက သူ့ကို ကိုရီးယားတွင် ဩဇာအရှိဆုံး ကျော်ကြားသူများ ၄၀ ထဲ စာရင်းသွင်းပြီး၊ ၂၀၁၁ တွင် ၂၆ နှင့် ၂၀၁၂ တွင် ၁၄ ချိတ်ခဲ့သည်။

ငယ်ဘဝနှင့် ပညာရေး 
ရှင်းသည် တောင်ကိုရီးယား၊ ဆိုးလ်ခရိုင်၊ ယန်ချွန်းမြို့တွင် မွေးသည်။ ရှင်မို့အထက်ကျောင်း တက်ပြီးနောက် ချောင်အန်း တက္ကသိုလ် သို့ တက်ရောက်ကာ သရုပ်ဆောင်အနုပညာ မေဂျာကို ယူသည်။

သံတမန် အခန်းကဏ္ဍ 
 ၂၀၁၄ ဇန်နဝါရီ ၁၅ တွင်၊ ရှင်းကို ယူနက်စကို၏ ကိုရီးယားကော်မတီအတွက် စေတနာရှင် သံအမတ်အဖြစ် ခန့်အပ်သည်။ ကိုရီးယား ယဉ်ကျေးမှုနှင့် ပညာရေးကို မြှင့်တင်ပေးရန် ဖြစ်ပြီး၊ အမြစ်တွယ်သစ်ပင် ထဲကကဲ့သို့ ပုံပန်းသွင်ပြင်ဖြင့် ကိုရီးယားဘာသာစကားကို ပြန့်ပွားအောင် လုပ်ဆောင်ရမည် ဖြစ်သည်။ အဆိုပါ လုပ်ဆောင်ရည်ဖြင့် ကိုရီးယားတင်မက ကမ္ဘာတွင်ပါ ယူနက်စကို ပေါင်းကူးအစီအစဉ်ကို ထောက်ခံ အားပေးရမည် ဖြစ်သည်။ 
 အရပ် ၁၆၄ စင်တီမီတာ မြင့်သော ရှင်းသည် ကိုရီးယား ဟန်ဘွတ် သံတမန်အဖြစ် ခန့်အပ်ခံရပြီး၊ ၂၀၁၇ အောက်တိုဘာ ၂၀ တွင် အခမ်းအနားသို့ တက်ရောက်ခဲ့သည်။

ပုဂ္ဂိုလ်ရေး 
၂၀၁၀ အောက်တိုဘာ ၂၀ တွင် ရှင်းနှင့် ယောက်ျားလေးအဆိုအဖွဲ့ ရှင်းနီး အဖွဲ့ဝင် ဂျွန်ဟွန်းတို့ ဒိတ်နေသည့် သတင်းသည် ဒေသမီဒီယာများတွင် ပလူပျံသွားသည်။ အောက်တိုဘာ ၂၆ တွင် သူတို့ အေဂျင်စီများက ဆက်ဆံရေးကို အတည်ပြုပေးလိုက်သည်။ ကိုးလကြာသော်၊ အလုပ်များလှသောကြောင့် ရှင်းနှင့် ဂျွန်ဟွန်းတို့သည် ၂၀၁၁ ဇွန်၌ လမ်းခွဲသည်။

ရုပ်ရှင်ရုပ်သံ

ရုပ်ရှင်

ရုပ်သံ

Reality show

တေးဗီဒီယိုသရုပ်ဆောင်

Discography

ဆုနှင့် ဇကာတင်

ကိုးကား

ပြင်ပလင့်များ 
 
 
 
 

၁၉၉၀ မွေးဖွားသူများ
သက်ရှိထင်ရှားပုဂ္ဂိုလ်များ
တောင်ကိုရီးယား အမျိုးသမီး ရုပ်ရှင်သရုပ်ဆောင်များ